Diari Oficial de la Generalitat Valenciana


Sumari del DOGV 8353, del 02-08-2018 (2018/7672)

DECRET 107/2018, de 27 de juliol, del Consell, pel qual es crea l'escola d'Educació Infantil de primer cicle l'Escoleta, a Cullera.
-----------------------------------------------------------------------------------------------------------------------------------

### Dades del document

Número de DOGV
:   8353

Data del DOGV
:   02-08-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7672


Data del document
:   27-07-2018

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 107/2018, de 27 de juliol, del Consell, pel qual es crea l'escola d'Educació Infantil de primer cicle l'Escoleta, a Cullera. [2018/7672]  
L'Ajuntament de Cullera, en sessió plenària celebrada el 30 de gener de 2018, ha aprovat realitzar un procediment de mutació demanial externa de l'immoble de la seua propietat situat al carrer Despedida, núm. 5, plaça Alboraia núm. 2, de la localitat, a favor de la Generalitat, per a la instal·lació d'una escola d'Educació Infantil de primer cicle.  
  
L'edifici escolar compleix els requisits establerts en el Decret 2/2009, de 9 de gener, del Consell, pel qual s'estableixen els requisits mínims que han de complir els centres que imparteixen primer cicle d'Educació Infantil, segons acredita l'informe emès per la Unitat Tècnica.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica. En l'article 4 del Reglament orgànic i funcional de les escoles d'Educació Infantil i els col·legis d'Educació Primària, aprovat pel Decret 233/1997, de 2 de setembre, del Govern Valencià, s'estableix que aquests centres tindran la denominació específica que determine la conselleria competent en educació, després de consultat el consell escolar municipal o, a falta d'això, el ple de l'ajuntament corresponent. L'Ajuntament de Cullera, en sessió plenària celebrada el 30 de gener de 2018, va aprovar sol·licitar que s'assigne al nou centre escolar la denominació específica de L'Escoleta.  
  
Per això, de conformitat amb el que estableix l'article 17 de la Llei orgànica 8/1985, de 3 de juliol, reguladora del dret a l'educació, la Llei orgànica 2/2006, de 3 de maig, d'educació, a proposta del conseller d'Educació, Investigació, Cultura i Esport amb la deliberació prèvia del Consell, en la reunió del 27 de juliol de 2018,  
  
  
DECRETE  
  
Article 1. Creació del centre  
Es crea el següent centre docent:  
Província: València  
Localitat: Cullera  
Denominació: Escola d'Educació Infantil L'Escoleta  
Titular: Generalitat   
Codi: 57705408  
Domicili: c/ Despedida, núm. 5 / plaça Alboraia. núm. 2  
Composició: 5 unitats d'Educació Infantil de primer cicle.  
Capacitat: 74 llocs escolars  
  
Article 2. Inici d'activitats   
1. El centre nou iniciarà les seues activitats en el curs escolar 2018-2019.  
2. En l'esmentat curs escolar el centre oferirà 5 unitats d'Educació Infantil de primer cicle.  
3. El centre comptarà amb 1 mestre o mestra d'Educació Infantil i 6 educadors o educadores d'escola infantil.  
  
  
DISPOSICIÓ ADDICIONAL  
  
Única. Inscripció   
El contingut d'aquest decret s'inscriurà en el Registre de Centres Docents de la Comunitat Valenciana.  
  
DISPOSICIONS FINALS  
  
Primera. Desenvolupament  
Es faculta la conselleria competent en matèria d'Educació perquè adopte les mesures que siguen necessàries per al compliment i desenvolupament del que estableix aquest decret, així com per a modificar, si escau, el domicili, la denominació i configuració del centre.  
  
Segona. Entrada en vigor  
Aquest decret es publicarà en el Diari Oficial de la Generalitat Valenciana i produirà efectes des de l'inici del curs 2018-2019.  
  
València, 27 de juliol de 2018  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ